Geir

Geir er et norsk mannsnavn opprinnelse i det norrøne Geirr. Navnet betyr «spyd». Geir inngår også som ledd i sammensatte navn som Torgeir, Åsgeir, Geirmund osv.

Etymologi
Geir er en nyere form av norrøne Geirr eller GæiRR. Norrøne geirr betyr «spyd». Den gammeldanske og gammelsvenske formen av navnet var Ger. 

Andre navn som har samme opprinnelse er kvinnenavnene Geira, Gesa, Gesine, Giske, Gisken og Gjesa.

Som navneledd kan geirr spores tilbake til urgermanske *ʒaiRaR / *ʒaiRaz / *ʒaiRa- / *gaiza / *gaira, som alle betyr «spyd». Andre former av navneleddet er urnordiske -gaiRaR / *gaizaz, gotiske *gails / *gail-s, og gammelsaksiske og gammelhøytyske ger.

Navneledd som betyr «spyd» inngår i en rekke sammensatte navn, blant annet mannsnavnene Ansgar, Asgeir, Edgar, Gerhard, Hallgeir, Oddgeir, Torgeir, Audgeir, Finngeir, Fridgeir, Geirbjørn, Geirfinn, Geirmund, Holmgeir, Siggeir, Sverker og Åsgeir og kvinnenavnene Gjertrud, Geirhild og Geirid.

UtbredelseGæiRR er kjent brukt i åtte runeinnskrifter fra vikingtiden, så navnet var kjent, men antakelig ikke blant de aller mest bruke navnene i Norden på den tiden. De sammensatte navnene Ás-/ÆsgæiRR og GæiRbiôrn var derimot vanlige.

I nyere tid har Geir vært blant de mest populære navnevalg i Norge. Det var aller mest brukt på 1950-, 1960- og 1970-tallet (med en topp i 1962). 

 Historisk utviklig av populariteten til navnet Geir i Norge.Geir er i dag et vanlig navn i Norge, og er også noe brukt på Island. Det er lite utbredt i andre land. Ger er noe brukt i Irland.

|}

 Kjente personer med navnet 
Personene i listen er ordnet kronologisk etter fødselsår.
 Geirr Tveitt (1908–1981) norsk komponist og pianist
 Geir Kristjánsson (1923–1991) islandsk forfatter
 Geir Hallgrímsson (1925–1990) Islands statsminister 1974–1978
 Geir Grung (1926–1989) norsk arkitekt
 Geir Helljesen (1939–) norsk journalist (NRK)
 Geir Børresen (1942–2022) norsk skuespiller og sanger
 Geir Kaufmann (1943–2022) norsk psykolog og professor
 Geir Lundestad (1945–2023) norsk historiker og direktør for Det Norske Nobelinstitutt
 Geir Ellingsrud (1948–) norsk matematiker og professor. Rektor ved Universitetet i Oslo
 Geir Gundersen (1948–) norsk teolog og generalsekretær for Blå Kors Norge
 Geirr Lystrup (1949–2025) norsk musiker, sanger, komponist og forfatter
 Geir Bøhren (1951–) norsk musiker og komponist
 Geir H. Haarde (1951–) Islands statsminister 2006–2009
 Geir Pollen (1953–) norsk forfatter
 Geir Kvernmo (1955–) norsk langdistanseløper
 Geir Mork (1955–) norsk litteraturforsker og konserndirektør i Gyldendal Norsk Forlag
 Geir Wulff (1956–) sjefredaktør og daglig leder for dagsavisen Ságat
 Geir Botnen (1959–) norsk pianist
 Geir Schau (1960–) norsk komiker og radioprofil
 Geir Karlstad (1963–) norsk skøyteløper
 Geir Gulliksen (1963–) norsk forfatter og forlagsredaktør
 Geir Andersen (1964–) norsk kombinertløper
 Geir Lippestad (1964–) norsk advokat
 Geir Sveinsson (1964–) islandsk håndballspiller
 Geir Grothen (1965–) norsk forfatter
 Geir Moen (1969–) norsk idrettsmann
 Geir Zahl (1975–) norsk musiker
 Geir Grønnevik (1980–) norsk vektløfter
 Geir «Cast» Kristiansen (1980–) norsk musiker
 Geir Skeie (1980–) norsk mesterkokk

Se også
 Geirfugl
 Lasse & Geir'' – norsk film fra 1976

Referanser

 Eksterne lenker 


Kategori:Mannsnavn
Kategori:Navn brukt i dansk
Kategori:Navn brukt i færøysk
Kategori:Navn brukt i finsk
Kategori:Navn brukt i islandsk
Kategori:Navn brukt i norsk
Kategori:Navn brukt i svensk
Kategori:Navn med norrøn opprinnelse
Kategori:Navn med urnordisk opprinnelse
Kategori:Navn med urgermansk opprinnelse
Kategori:Navn typisk for babyboomere i Norge 
Kategori:Navn typisk for generasjon X i Norge